Auto

Secţia caroserie unde este asamblată caroseria automobilului va fi modernizată atât prin instalarea de roboţi, cât şi prin optimizarea fluxurilor de producţie

Automobile Dacia, cea mai mare companie din România după cifra de afaceri, a primit un ajutor de stat de 13 mil. euro la sfârşitul lunii septembrie, sumă care acoperă jumătate din investiţia într-un proiect de automatizare a uzinei de la Mioveni.

Pentru prima dată construc­to­rul auto nu-şi asumă crearea niciunui loc de mun­că în urma acestor investiţii, în condiţiile în care automa­ti­zarea înseamnă eliminarea unor pos­turi. Astfel, în condiţiile în care niciun guvern de după ‘89 nu a fost în stare să con­struiască o autostradă care să traverseze mun­ţii Carpaţi, nici pe Valea Oltului şi nici pe Valea Prahovei, statul a ajuns în situaţia în care trebuie să compenseze pier­derile constructoru­lui cauzate de lip­sa unui transport eficient pe auto­stra­dă prin ajutoare de stat care nu cre­ea­ză însă niciun nou loc de muncă, ci mai mult, chiar reduc numărul acestora. Teo­retic construcţia autos­trăzii Piteşti-Si­biu ar trebui să înceapă în 2017 şi să fie fi­nalizată în 2020, adică în numai trei ani, în condiţiile în care este cel mai di­ficil tronson ce va fi construit în România, având aproximativ 120 km şi va include şapte tuneluri, din care cel mai lung va avea 2,8 km.